title: Rubiuelos (Xiloca)
text: Rubiuelos (Rubielos de la Cérida en castellano) ye un municipio de la provincia de Teruel (Aragón), situato en la comarca de Xiloca. La suya población ye de 43 habitants (2013), en una superficie de 67,12  km² y una densidat de población de 0,64 hab/km²
  
  Cheografía 
  Ye situato a lo piet de la Sierra de Lidón.
  
  Mugas 
  Lo suyo termin municipal muga con Lidón, Archent, Buenya, Mont-reyal, Torrillo, Camín-reyal, Banyón y Cosa.
  
  Historia 
  Perteneixió a la Sexma de Barrachina de la Comunidat de Daroca.
  
  Toponimia 
  S'escribe latinizau como Rubiolos en l'adchudicacion de decimas y primicias de 1205 por part de Remón de Castrocol. S'escribe Ruviuelos en lo "Libro de la manifestación de lo morabetín de las aldeyas de la ciudat de Daroca" de 1373. Este toponimo tamién se conoix por apellius emplegaus por chent de la zona en la baixa Edat Meya, como por eixemplo Bartolomé de Rubihuelos, vecino de Daroca, mencionau en lo libro Documentos históricos de Daroca y su comunidad (1915).
  
  Lo complemento toponimico de la Cérida se troba en qualque acta de Cortz chenerals d'Aragón y fue reintrodueito en 1834 quan se constituyó como municipio adintro de lo partiu chudicial de Mont Albán.
  
  Entre los microtoponimos en aragonés tenemos El Torretón, un mont de la sierra de Lidón en lo mesmo casco urbán, con enrunas, y dende a on que se vei tot lo lugar.
  
  Historia 
  En lo mont Torretón se crei que hi habió un poblato prerromano y hi han trobato materials romanos d'edat republicana.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia de Sant Miguel, sieglo XVI.
  
  Fiestas 
  Fiestas d'hibierno. Sant Fabián y Sant Sabastián, 24 de chinero
  Fiestas mayors. Virchen de la Mercé. Tradicionalment lo 24 de setiembre, dimpués cambiata a la penultima semana d'Agosto, con lo cabo de semana més a man de lo 24 d'agosto.
  Sant Miguel Arcánchel. 29 de setiembre. Tradicionalment la culminación de las fiestas patronals de la virchen de la Mercé encomenzatas lo día 24.
  
  Referencias
  
  Veyer tamién 
  Lista de municipios de Teruel
  
  Vinclos externos 
  www.RubielosDeLaCerida.com
  Lexico aragonés de Rubielos